  Виталий Пронин Таин герӟаськем ужрадъёсты радъянэн выроз нимысьтыз оргкомитет. Отчы ас дэмланъёсыныз котькин вазиськыны быгатоз. Кунлыклы 100 ар тырмонлы али ик уно пӧртэм малпанъёс чузъяськизы ни. Огез соос пӧлысь быдэсъяськоз шуыса, тодмо ни: Ижын кылдоз Удмурт лулчеберетъя центр, со интыяськоз В. Короленко нимо ӟуч театрлэн азьвыл юртаз.Оргкомитетэ пырозы кивалтӥсьёс, муниципал кылдытэтъёслэн йыръёссы, ужбергатӥсьёс, шаерчиос но азьветлӥсьёс. Дэмланъёсты эскероз но дунъялоз ужась группа. Тодмо ини: группаен кивалтоз Удмуртилэн Тӧроезлэсь ужзэ быдэсъясь Александр Бречалов, юрттӥськозы «Удмурт Кенеш» огазеяськонлэн дано президентэз Валентин Тубылов но Воткинскысь П. Чайковскийлэн музей-юртэзлэн кивалтӥсез  Татьяна Неганова.Кунлыклы 100 ар тырмонлы али ик уно пӧртэм малпанъёс чузъяськизы ни. Огез соос пӧлысь быдэсъяськоз шуыса, тодмо ни: Ижын кылдоз Удмурт лулчеберетъя центр, со интыяськоз В. Короленко нимо ӟуч театрлэн азьвыл юртаз. Александр Бречалов пусйиз: вань ужрадъёс лэсьтӥськыны кулэ Удмуртиез вылӥе ӝутон, дуннелы тодмо карон понна. Лыдэ басьтоно калыклэсь куронъёссэ но. Кылсярысь, Иж - пыӵал лэсьтӥсьёслэн карзы. Но город кузя поръяку, ми сое ум шӧдӥське. Ижлы таӵе тус пыӵатыны быгатоз Генераллэн юртэз - али татын интыяське Ижкарлэн музеез - матысь дыре музейлэсь пуштроссэ узыргес кароно.- Интыез туж умой. Ижын таӵе музей одно ик луыны кулэ. Вань курон но: та юртэз азинтоно инвесторъёс чотын, - пусйиз Александр Бречалов.  